|  |  |
| --- | --- |
| **Titlul analizei impactului** | Modificarea Regulamentului privind racordarea la reţelele de gaze naturale şi prestarea serviciilor de transport şi de distribuţie a gazelor naturale, aprobat prin Hotărârea Consiliului de administrație al ANRE nr. 112/2019 din 19.04.2019 |
| **Data:** |  |
| **Autoritatea administrației publice (autor):** | Agenția Națională pentru Reglementare în Energetică (ANRE) |
| **Subdiviziunea:** | Secția reglementări, Departamentul gaze naturale şi energie termică |
| **Persoana responsabilă şi datele de contact:** | Ilescu Elena, consultant  Tel: 022 852 930, eilescu@anre.md |

|  |
| --- |
| **Compartimentele analizei impactului** |
| **1. Definirea problemei** |
| ***a) Determinați clar şi concis problema şi/sau problemele care urmează să fie soluționate*** |
| Regulamentul privind racordarea la reţelele de gaze naturale şi prestarea serviciilor de transport şi de distribuţie a gazelor naturale (în continuare- Regulamentul privind racordarea) a fost aprobat prin Hotărârea Consiliului de administrație al ANRE nr. 112/2019 din 19.04.2019 și reglementează relațiile dintre operatorii de sistem și utilizatorii de sistem privind racordarea la rețea, contractarea și prestarea serviciilor de transport și de distribuție a gazelor naturale.  În contextul adoptării și intrării în vigoare a unor acte de reglementare noi, precum Codul rețelelor de gaze naturale aprobat prin Hotărârea ANRE nr.420/2019 și Regulamentul privind accesul la rețelele de transport al gazelor naturale și gestionarea congestiilor aprobat prin Hotărârea ANRE nr. 421/2019 (în continuare - Regulamentul privind accesul la rețele), precum și Metodologia de calculare, aprobare și aplicare a tarifelor pentru serviciul de transport al gazelor naturale aprobată prin Hotărârea ANRE nr. 535/2019 care se referă nemijlocit la activitatea OST, a apărut necesitatea modificării Regulamentului privind racordarea, pentru a introduce mai multă transparență și a evita discriminarea la încheierea contractelor pentru prestarea serviciilor de transport al gazelor naturale.  Problemele care urmează a fi soluționate:   1. Introducerea clauzelor obligatorii la contractul pentru prestarea serviciului de transport al gazelor naturale va duce la evitarea includerii unor clauze abuzive sau unor norme care contravin Codului rețelelor de gaze naturale. Regulamentul privind racordarea în redacția existentă, nu include clauzele obligatorii ale contractului pentru prestarea serviciului de transport al gazelor naturale. OST este obligat să elaboreze proiectul contractului pentru prestarea serviciului de transport al gazelor naturale, să-l plaseze pe pagina sa web și sa-l aplice în mod nediscriminatoriu față de toți utilizatorii de sistem care solicită accesul la rețeaua sa. 2. Prin optimizarea termenelor ce țin de încheierea și negocierea contractelor pentru prestarea serviciilor de transport și de distribuție a gazelor naturale va fi soluționată problema tergiversării de către operatorii de sistem a procedurii de acordare a accesului la rețea. |
| ***b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate și examinate*** |
| La elaborarea analizei impactului s-au identificat următoarele probleme:   1. Operatorii de sistem solicită în procesul încheierii contractelor pentru prestarea serviciilor de transport /distribuție a gazelor naturale acte și informații care nu sunt prevăzute de Regulamentul privind racordarea. Din acest motiv a apărut necesitatea stabilirii exprese a actelor și informațiilor care urmează a fi prezentate și anexate la cererea privind încheierea contractelor nominalizate. 2. Regulamentul privind racordarea, în redacția existentă, nu prevede clauzele obligatorii ale contractului pentru prestarea serviciului de transport al gazelor, fapt care lasă loc de interpretare de către OST și stabilirea unilaterală a unor prevederi ce contravin Codului rețelelor de gaze naturale.   În noiembrie - decembrie 2019, ANRE a aprobat mai multe acte normative de reglementare care au transpus prevederile aquis-ului comunitar: Codul rețelelor de gaze naturale aprobat prin Hotărârea ANRE nr. 420/2019, Regulamentul privind accesul la rețelele de transport al gazelor naturale şi gestionarea congestiilor aprobat prin Hotărârea ANRE nr. 421/2019 precum și Metodologia de calculare, aprobare și aplicare a tarifelor pentru serviciul de transport al gazelor naturale aprobată prin Hotărârea ANRE nr. 535/2019.  În contextul aprobării și intrării în vigoare a actelor normative indicate mai sus, care se referă nemijlocit la activitatea OST a apărut necesitatea modificării Regulamentului privind racordarea pentru a evita discriminarea la încheierea contractelor privind accesul la rețea precum și neânțelegerile dintre solicitanții care doresc să încheie acest contracte.  În cadrul intervenției, autorii își propun introducerea clauzelor obligatorii la contractul pentru prestarea serviciilor de transport al gazelor naturale care vor facilita activitatea OST și va aduce mai multă transparență în privința relațiilor contractuale dintre OST și utilizatorii de sistem. Potrivit pct. 100 din Regulamentul privind accesul la rețele, pentru ca utilizatorii de sistem să obţină accesul efectiv la reţelele de transport al gazelor naturale, OST are obligația de a publica pe pagina sa electronică informație detaliată și completă referitor la serviciile prestate şi tarifele aplicate, inclusiv modelul contractului privind prestarea serviciului de transport al gazelor naturale și alte documente relevante. OST este obligat să elaboreze și să publice pe pagina sa electronică proiectul contractului pentru prestarea serviciilor de transport a gazelor naturale în baza actelor normative noi.   1. Termenele privind încheierea contractelor pentru transportul /distribuția gazelor naturale stabiliți în Regulamentul privind racordarea sunt prea extensivi. Acest fapt permite tergiversarea procedurii de încheiere a contractelor dintre OST/OSD și utilizatorii de sistem.   De menționat că, în esență contractul privind prestarea serviciilor de transport este un contract de adeziune. OST are obligația de a publica pe pagina sa electronică modelul contractului, clauzele căruia urmează a fi stabilite în anexa separată a Regulamentului privind racordarea. Totodată, drepturile și obligațiile părților, condițiile de prestare a serviciilor reglementate sunt stabilite prin Regulamentele aprobate de către ANRE, iar tarifele pentru serviciul de transport al gazelor naturale sunt de asemenea reglementate. |
| **c) Cauzele care au dus la apariția problemei.** |
| Regulamentul privind racordarea aprobat prin Hotărârea ANRE nr. 112/2019 nu prevedeclauzele obligatorii ale contractului pentru prestarea serviciului de transport al gazelor naturale, deoarece la momentul aprobării acestuia încă nu erau transpuse în legislația națională Codurile de rețea Europene adaptate de Secretariatul Comunității Energetice, în special Regulamentul (UE) Nr. 2017/459 al Comisiei din 16 martie 2017 de stabilire a unui cod al rețelei privind mecanismele de alocare a capacității în sistemele de transport al gazelor naturale (CAM) și Decizia (UE) 2015/715 a Comisiei din 30 aprilie 2015 privind modificarea anexei nr.1 la Regulamentul CE 715/2009.  Atât Codul rețelelor cât și Regulamentul privind accesul la rețele stabilesc norme privind procedura de alocare a capacității rețelei de transport de care depinde încheierea contractelor pentru serviciul de transport al gazelor naturale. Aceste două acte normative au tangență directă și cu prevederile clauzelor obligatorii ale contractului pentru prestarea serviciului de transport al gazelor naturale.  Altă cauză care a dus la necesitatea operării modificărilor la Regulamentul privind racordarea a fost soluționarea unor neânțelegeri dintre OST/OSD pe de-o parte și un furnizor nou pe piața gazelor naturale, în privința căruia are loc tergiversarea încheierii contractelor pentru prestarea serviciului de transport și de distribuție a gazelor naturale din partea operatorilor de sistem.  Agenția a inițiat modificări la proiectul Regulamentului privind racordarea în scopul optimizării termenelor de încheiere a contractelor respective având în vedere că operatorii de sistem prestează servicii reglementate, în baza tarifelor aprobate de Agenție iar oferirea accesului nestingherit la rețea este obligația de bază a OST/OSD.  De asemenea, s-a remarcat că în Regulamentul privind racordarea, unele termene care se referă la încheierea și negocierea contractelor de transport/distribuție a gazelor naturale sunt prea extensive. Acest fapt, ar putea duce la tergiversarea intenționată a procedurii de schimbare a furnizorului de gaze naturale de către consumatorii finali. Legea nr. 108/2016 prevede că schimbarea furnizorului se efectuează în termen de cel mult 20 de zile calendaristice. În acest context, respectarea termenului de încheiere a contractelor pentru prestarea serviciilor de transport /distribuție este esențial. Furnizorul nou trebuie să se încadreze în termen de 20 de zile calendaristice (termenul procedurii pentru schimbarea furnizorului) să încheie contractele respective cu operatorii de sistem. |
| ***d) Descrieți cum a evoluat problema şi cum va evolua fără o intervenție*** |
| În cazul în care nu se va interveni cu modificări la Regulamentul privind racordarea, ar putea apărea mai multe neînțelegeri dintre operatorii de sistem și utilizatorii de sistem în procesul de negociere și încheiere a contractelor pentru prestarea serviciului de transport și de distribuție a gazelor naturale.  Operatorii de sistem ar putea tergiversa procesul încheierii contractelor privind prestarea serviciilor de transport și de distribuție cu noii furnizori apăruți pe piață, în acest fel blocând procesul de schimbare a furnizorilor de către consumatorii finali. Furnizorii noi au nevoie de acces nediscriminatoriu la rețea pentru a putea oferi prețuri competitive pentru gazele naturale furnizate.  În cazul în care Regulamentul privind racordarea nu va prevedea clauzele obligatorii ale contractului privind prestarea serviciilor de transport al gazelor naturale, OST ar putea stabili unilateral în contracte prevederi care nu sunt conforme Codului rețelelor de gaze naturale aprobat prin Hotărârea ANRE nr. 420/2019 și Regulamentului privind accesul la rețele aprobat prin Hotărârea ANRE nr. 421/2019. |
| ***e) Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenția statului*** |
| Temeiul juridic pentru elaborarea şi aprobarea Regulamentului privind racordarea este prevăzut în art. 7 alin. (1) lit. (k) al Legii cu privire la gazele naturale nr. 108 din 27.05.2016.  Conform art. 39 alin*.* (5)din Legea nr.108/2016 cu privire la gazele naturale, operatorii sistemelor de transport și de distribuție sunt obligați să presteze serviciul de transport și de distribuție a gazelor naturale în baza unui contract pentru prestarea serviciilor, încheiat în conformitate cu Legea şi Regulamentul privind racordarea.  Operatorii sistemelor de transport și de distribuție a gazelor naturale, sunt obligați să întreprindă măsurile necesare pentru prestarea serviciului de transport și distribuție a gazelor naturale în condiții reglementate, echitabile şi nediscriminatorii pentru toţi utilizatorii de sistem **(**producători, furnizori, consumatori finali), în conformitate cu condițiile prevăzute în licență, Codul rețelelor de gaze naturale aprobat prin Hotărârea ANRE nr. 420/2019 din 22.11.2019, Regulamentul privind accesul la rețelele de transport al gazelor naturale şi gestionarea congestiilor aprobat prin Hotărârea ANRE nr. 421/2019 din 22.11.2019 și a Regulamentului privind racordarea la reţelele de gaze naturale şi prestarea serviciilor de transport şi de distribuţie a gazelor naturale aprobat prin Hotărârea ANRE nr. 112/2019 din 19.04.2019. |
| **2. Stabilirea obiectivelor** |
| ***a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)*** |
| Obiectivele legate direct de problemă:   * implementarea în mod corespunzător a prevederilor Legii nr. 108/2016 cu privire la gazele naturale în partea ce ţine de prestarea serviciilor de transport și de distribuție a gazelor naturale; * evitarea neânțelegerilor apărute în relaţiile dintre utilizatorii de sistem şi operatorii de sistem în legătură cu negocierea și încheiereacontractelor pentru prestarea serviciului de transport sau de distribuţie a gazelor naturale. * optimizarea termenelor de încheiere și negociere a contactelor de transport și de distribuție a gazelor naturale; * evitarea discriminării unor utilizatori de sistem precum și includerii clauzelor abuzive la încheierea contractului privind prestarea serviciilor de sistem. |
| **3. Identificarea opţiunilor** |
| ***a) Expuneți succint opțiunea „a nu face nimic”, care presupune lipsa de intervenție*** |
| **A nu face nimic**  Opțiunea dată constă în a nu modifica și completa Regulamentul privind racordarea.  În acest context, nu vor fi dezvoltate suficient normele necesare privind c**ontractarea serviciului de transport și de distribuție a gazelor naturale.** Totodată, nu vor fi stabilite clar clauzele obligatorii ale contractului pentru prestarea serviciului de transport al gazelor naturale. |
| ***b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate*** |
| Modificarea Regulamentului privind racordarea va duce la optimizarea termenelor de încheiere a contractelor pentru prestarea serviciului de transport și distribuție a gazelor naturale dintre operatorii de sistem și utilizatorii de sistem, astfel înlăturând tergiversarea procedurii de acces la rețea.  Regulamentul privind racordarea se modifică după cum urmează:  Operatorul de sistem va publica pe pagina web oficială modelul contractului de prestare a serviciului de transport a gazelor naturale care conţine clauzele obligatorii ale contractului pentru prestarea serviciului de transport al gazelor naturale, în baza cărora OST va elabora proiectul contractului pentru prestarea serviciului de transport al gazelor naturale şi pe care îl va aplica în mod nediscriminatoriu față de toți utilizatorii de sistem care solicită accesul la rețeaua sa.  Clauzele obligatorii ale contractului vor permite evitarea includerii unor clauze abuzive sau unor norme care contravin Codului rețelelor de gaze naturale.  Proiectul contractului va fi preluat de pe pagina electronică a OST/ OSD de către solicitant (utilizator de sistem) și completat cu informațiile corespunzătoare indicate în anexe.  De asemenea, proiectul prevede și modelul cererii prin care se solicită încheierea contractelor pentru prestarea serviciilor de transport/ distribuție a gazelor naturale precum și informațiile/ documentele care urmează a fi anexate către solicitant.  Solicitantul va avea de asemenea posibilitatea să obțină proiectele acestor contracte direct de la oficiul operatorilor de sistem care sunt obligați în termen de o zi să ofere proiectele respective.  Avînd în vedere că clauzele obligatorii ale contractului privind prestarea serviciului de transport vor fi prevăzute de Regulamentul privind racordarea, și sunt după natura sa clauze standard aplicate nediscriminatoriu față de toți utilizatorii de sistem, procedura de încheiere a acestuia a fost simplificată.  În cazul în care actele și/sau informațiile prezentate de către solicitant sunt incomplete sau insuficiente, operatorul de sistem va notifica solicitantul în termen de 3 zile calendaristice de la recepție, indicând în mod exhaustiv actele și/sau informațiile care trebuie completate sau prezentate.  De asemenea, va fi interzis operatorului de sistem să solicite alte acte decât cele indicate în Regulament. Operatorul de sistem va transmite utilizatorului de sistem contractul semnat în termen de cel mult 3 zile calendaristice de la recepţia documentelor corespunzătoare. |
| ***c) Expuneți opțiunile alternative analizate sau explicați motivul de ce acestea nu au fost luate în considerare*** |
| În urma examinării opțiunilor și altor căi alternative de a asigura respectarea prevederilor legii s-a constatat că elaborarea și implementarea unor acte normative alternative, nu ar soluționa problemele expuse anterior. |
| **4. Analiza impacturilor opțiunilor** |
| ***a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate*** |
| În cazul în care nu se va interveni cu modificări la Regulamentul privind racordarea, ar putea apărea mai multe neânțelegeri dintre operatorii de sistem și utilizatorii de sistem în procesul de negociere și încheiere a contractului pentru prestarea serviciului de transport și de distribuție a gazelor naturale.  Operatorii de sistem pot tergiversa procesul încheierii contractelor privind prestarea serviciilor de transport și de distribuție cu noii furnizori apăruți pe piață, în acest fel amânând procesul de schimbare a furnizorilor de către consumatorii finali.  În cazul în care Regulamentul privind racordarea nu va prevedea clauzele obligatorii ale contractului privind prestarea serviciilor de transport al gazelor naturale, OST ar putea stabili unilateral în contracte prevederi ce contravin unor acte normative adoptate de ANRE. |
| ***b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| 1. **Activitatea diferitor categorii de întreprinderi mici și mijlocii**   Utilizatorul de sistem (furnizorul), pentru a asigura consumatorul final cu gaze naturale, este obligat sa încheie cu operatorii de sistem contracte pentru prestarea serviciilor de transport şi de distribuție a gazelor naturale.   1. **Costurile desfășurării afacerilor**   În cazul în care se va promova modificările Regulamentului în cauză utilizatorii de sistem își vor putea exercita dreptul de a negocia și încheia contractul pentru prestarea serviciilor de transport şi de distribuție a gazelor naturale cu operatorii de sistem în termeni mai restrânși.   1. **Povara administrativă**   Modificările la Regulament aduc un raport benefic asupra presiunii administrative la care sunt supuși utilizatorii de sistem și operatorii de sistem prin reducerea termenului de a negocia și încheia contractul pentru prestarea serviciilor de transport şi de distribuție a gazelor naturale. Aceste consecințe au efecte pozitive asupra comportamentului și a confortului utilizatorului de sistem, totodată operatorii de sistem își ușurează și optimizează procesele interne și oferă un produs cât mai calitativ și rapid.   1. **Competitivitatea afacerilor**   Prevederile noi oferă posibilitatea utilizatorilor de sistem, adică managementului afacerilor să negocieze din timp clauzele obligatorii pentru prestarea serviciului de transport al gazelor naturale și să influențeze cheltuielile și prin urmare ameliorează competitivitatea afacerilor și oferă o nouă pârghie pentru managementul companiei.   1. **Nivelul sărăciei**   Sărăcia energetică este o problemă de neglijat în condițiile dezvoltării economiei a Republicii Moldova și a nivelului de trai a cetățenilor.   1. **Accesul la bunuri și servicii de bază, în special pentru persoanele social-vulnerabile**   Prestarea serviciului de transport și de distribuție a gazelor naturale reprezintă un serviciu de bază, el fiind garantat de către operatorii sistemului de gaze naturale. Modificările și completările în cauză vin să îmbunătățească cadrul secundar al actului normativ care vine cu oportunități pentru utilizatorul de sistem de a avea acces prealabil la clauzele contractului pentru prestarea serviciului de transport al gazelor naturale.  Avînd în vedere că operatorii de sistem prestează servicii reglementate, în baza tarifelor reglementate aprobate de Agenție iar clauzele obligatorii ale contractului pentru prestarea serviciilor de transport/ distribuție vor fi stabilite în Regulamentul privind racordare se consideră necesar de redus termenele de încheiere și negociere a acestor contracte. |
| ***b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| În contextul prevederilor legislației în vigoare, nu au fost identificate opțiuni alternative de intervenție. |
| ***c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta*** |
| În urma analizei opțiunii propuse nu au fost identificate riscuri care ar putea duce la eșecul intervenției sau efecte negative. |
| ***d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sânt propuse măsuri de diminuare a acestor impacturi*** |
| Implementarea noilor modificări la Regulamentul privind racordarea nu va genera noi costuri de conformare, suportate de titularii de licență în scopul ajustării procedurilor interne cu prevederile noi. Totodată se va diminua timpul pentru operatorii de sistem și utilizatorii de sistem, pentru c**ontractarea serviciului de transport și de distribuție a gazelor naturale**. |
| **Concluzie**  **e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** |
| Reieșind din cele indicate mai sus, autorii Analizei Impactului promovează opțiunea care presupune elaborarea şi promovarea spre aprobare a modificărilor la Regulamentului privind racordarea. |
| **5. Implementarea şi monitorizarea** |
| ***a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare*** |
| În prezent, cadrul juridic conține prevederile necesare pentru a permite Agenției de a efectua monitorizarea activității întreprinderilor de gaze naturale. |
| *b) Indicați clar indicatorii de performanță în baza cărora se va efectua monitorizarea* |
| Potențialii indicatori de performanță ce ar putea fi utilizați pentru a efectua monitorizarea și impactul intervenției propuse:  1. Numărul neânțelegerilor cu privire la încheierea contractelor pentru prestarea serviciilor de transport și de distribuție.  2. Numărul refuzurilor de încheiere a contractelor pentru prestarea serviciilor de transport și de distribuție de către operatorii de sistem |
| ***c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opțiunea*** |
| Evaluarea impactului modificărilor propuse va fi posibil în termen scurt, deoarece odată cu publicarea, utilizatorii de sistem luând în prealabil cunoștință cu clauzele obligatoriiale contractului pentru prestarea serviciului de transport al gazelor naturale vor putea încheia contractelepentru prestarea serviciului de transport și/sau de distribuție a gazelor naturale cu operatorii de sistem, în termeni restrânși. |
| ***6. Consultarea*** |
| ***a) Identificați principalele părți (grupuri) interesate în intervenția propusă*** |
| * Furnizorii de gaze naturale; * Operatorii sistemelor de distribuție a gazelor naturale; * Operatorii sistemului de transport al gazelor naturale. |
| ***b) Explicați succint cum (prin ce metode) s-a asigurat consultarea adecvată a părților*** |
| Proiectul de modificare a Regulamentului privind racordarea și Analiza Impactului au fost publicate pe pagina oficială a ANRE, unde au fost supuse consultării cu autoritățile competente și alte părți cointeresate în conformitate cu Legea privind transparența în procesul decizional nr. 238/2008 şi Legea privind actele normative nr. 100/2017.  Agenţia a expediat spre consultare şi avizare, în adresa Ministerul Economiei şi Infrastructurii, Ministerul Finanţelor, Consiliul Concurenței, furnizorilor de gaze naturale, operatorilor sistemului de transport şi de distribuţie a gazelor naturale, Agenţia pentru Protecţia Consumatorilor şi Supravegherea Pieţei, Confederația Națională a Patronatului, Asociaţia Naţională a Producătorilor din Moldova faxograma prin care sa solicitat avize asupra Analizei Impactului şi proiectului de modificare și completare a Regulamentului.  Concomitent a fost emis un anunţ cu privire la inițierea examinării acestora, astfel, încât orice persoană să aibă posibilitatea să prezinte propuneri şi obiecții pe marginea lor, la adresa electronica a Agenţiei.  Toate obiecțiile şi propunerile la Analiza Impactului şi proiect care vor parveni, vor fi incluse în Sinteza obiecțiilor şi propunerilor şi se vor examina de către Agenție. |
| ***c) Expuneți succint poziția fiecărei entități consultate față de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat)*** |
|  |

|  |  |  |  |
| --- | --- | --- | --- |
| **Anexă**  **Tabel pentru identificarea impacturilor** | | | |
| **Categorii de impact** | **Punctaj atribuit** | | |
|  | *Opțiunea*  *propusă* | *Opțiunea alternativă 1* | *Opțiunea alternativă 2* |
| **Economic** |  |  |  |
| costurile desfășurării afacerilor | +1 |  |  |
| povara administrativă | +1 |  |  |
| fluxurile comerciale și investiționale | 0 |  |  |
| competitivitatea afacerilor | +1 |  |  |
| activitatea diferitor categorii de întreprinderi mici și mijlocii | +2 |  |  |
| concurența pe piață | 0 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori |  |  |  |
| bunăstarea gospodăriilor casnice și a cetățenilor |  |  |  |
| situația social-economică în anumite regiuni |  |  |  |
| situația macroeconomică | 0 |  |  |
| alte aspecte economice | 0 |  |  |
| **Social** |  |  |  |
| gradul de ocupare a forței de muncă | 0 |  |  |
| nivelul de salarizare | 0 |  |  |
| condițiile și organizarea muncii | 0 |  |  |
| sănătatea și securitatea muncii | 0 |  |  |
| formarea profesională | 0 |  |  |
| inegalitatea și distribuția veniturilor | 0 |  |  |
| nivelul veniturilor populației | 0 |  |  |
| nivelul sărăciei | +1 |  |  |
| accesul la bunuri și servicii de bază, în special pentru persoanele social-vulnerabile | +1 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** |  |  |  |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |

*Tabelul se completează cu note de la -3 la +3,  în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”,  în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz,  b2), privind analiza impacturilor opțiunilor.*